สผ.กู้เงินแบงก์นอก500ล้านเหรียญ
ปตท. สำรวจและผลิตปิโตรเลียมลงนามในสัญญาเงินกู้กับสถาบันการเงิน 4 แห่งวงเงินรวม 500 ล้านเหรียญสหรัฐฯ
25 พ.ย. 2553

ปตท. สำรวจและผลิตปิโตรเลียมลงนามในสัญญาเงินกู้กับสถาบันการเงิน 4 แห่งวงเงินรวม 500 ล้านเหรียญสหรัฐฯ 
นายอนนต์ สิริแสงทักษิณ  ประธานเจ้าหน้าที่บริหาร และกรรมการผู้จัดการใหญ่บริษัท ปตท. สำรวจและผลิตปิโตรเลียม  (PTTEP)หรือ  ปตท.สผ. กล่าวว่า เมื่อวันที่ 24 พฤศจิกายน 2553 บริษัท พีทีทีอีพี ออฟชอร์ อินเวสท์เมนต์  (บริษัทย่อยของปตท.สผ.) ได้ลงนามในสัญญาเงินกู้กับสถาบันการเงิน 4 แห่งประกอบด้วย The Bank of Tokyo-Mitsubishi UFJ, Ltd.,Mizuho Corporate Bank, Ltd., Oversea-Chinese Banking Corporation Limited และSumitomo MitsuiBanking Corporation วงเงินรวมทั้งสิ้น 500 ล้านเหรียญสหรัฐฯ อายุเงินกู้ 5 ปี โดยมี ปตท.สผ. เป็นผู้ค้ำประกันเงินกู้ทั้งจำนวน โดยเงินที่ได้รับจากการกู้เงินครั้งนี้ จะนำไปใช้ในกิจการทั่วไปของบริษัทฯ